钦定古今图书集成/明伦汇编/官常典/第498卷 > 耶律世良
## 钦定古今图书集成/明伦汇编/官常典/第498卷 > 耶律世良

按《辽史》本传：“世良，小字斡六院部人。才敏给，练达国
朝典故及世谱，上书与族弟敌烈争嫡庶，帝始识之。
时北院枢密使韩德让病，帝问：孰可代卿？德让曰：‘世
良可’。”北院大王耶律室鲁复问北院之选，德让曰：“无
出世良。”统和末，为北院大王。开泰初，因大册礼，加检
校太尉、同政事门下平章事。时边部拒命，诏北院枢
密使耶律化哥将兵，以世良为都监，往御之。明年，化
哥还，将罢兵。世良上书曰：“化哥以为无事而还，不思
师老粮乏，敌人已去，焉能久守？若益兵可克也。”帝即
命化哥益兵，与世良追之，至安真河，大破而还。自是
边境以宁。以功，王岐拜北院枢密使。三年，命选马驼
于乌古部，会敌烈部人夷刺杀其酋长《稍瓦》而叛，邻
部皆应，攻陷巨母古城。世良率兵压境，遣人招之，降
数部，各复故地。四年，伐高丽，为副部署。都统刘慎行
逗遛失期，执还京师，世良独进兵。眀年，至北都护府，
破追兵于郭州。以𣊻疾卒。